78.   ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 409/1180 της 27 Ιουλ./9 Αυγ. 1982 (ΦΕΚ Β' 557) Καθορισμός εξωϊδρυματικού επιδόματος στους ασφαλισμένους του ΤΣΜΕΔΕ που πάσχουν από τετραπληγία και παραπληγία. Έχοντας υπόψη: 1)Τις διατάξεις της παρ. Ι του άρθρ. 42 του Νόμ. 1140/1981 "περί τροποποιήσεως και συμπληρώσεως του Νόμ. 4169/1961 "περί Γεωργικών Ασφαλίσεων" και άλλων τινών διατάξεων". 2)Την απόφαση του Διοικητικού Συμβουλίου του ΤΣΜΕΔΕ αριθ. 145/3.6.82. 3)Την αναφορά του Ταμείου αριθ. 25017/23.6.82 αποφασίζουμε: Ι."Ασφαλισμένοι και συνταξιούχοι του ΤΣΜΕΔΕ που πάσχουν από τετραπληγία ή παραπληγία και κρίνονται ανίκανοι για κάθε βιοποριστική εργασία, δικαιούνται μηνιαίο εξωϊδρυματικό επίδομα, σε ποσό ίσο με το 20πλάσιο του ημερομισθίου του ανειδίκευτου εργάτη, όπως αυτό ισχύει κάθε φορά". Το πρώτο εδάφιο της παρ. Ι αντικαταστάθηκε ως άνω από την Φ.43/1098/11 Απρ.-3 Μαΐου 1985 (ΦΕΚ Β' 250) απόφ. Υπ. Κοιν. Ασφαλίσεων. Το επίδομα δικαιούνται οι ασφαλισμένοι, εφόσον πληρούν αθροιστικά τις παρακάτω προϋποθέσεις: α)Να έχουν πραγματοποιήσει στο ΤΣΜΕΔΕ τουλάχιστον 40 μήνες ασφάλιση. β)Να είναι ασφαλισμένοι για περίθαλψη στον Κλάδο Υγείας Τεχνικών, κατά το χρόνο κατά τον οποίο έχουν καταστεί ανίκανοι. Επί συνταξιούχων γήρατος, αναπηρίας και θανάτου, εφ’ όσον αυτοί δεν λαμβάνουν για οποιαδήποτε αιτία, επίδομα απολύτου αναπηρίας. Στην περίπτωση, που αυτοί λαμβάνουν επίδομα απολύτου αναπηρίας μικρότερο του εξωϊδρυματικού επιδόματος δικαιούνται της διαφοράς. 2.Το παραπάνω επίδομα δικαιούνται και τα μέλη οικογενείας των ασφαλισμένων, που πληρούν τις προϋποθέσεις της παρ. Ι της παρούσας και των συνταξιούχων του Ταμείου λόγω γήρατος και αναπηρίας, τα προστατευόμενα από αυτούς κατά τις διατάξεις του Κανονισμού του Κλάδου Υγείας Τεχνικών. 3.Αρμόδιες Υγειονομικές Επιτροπές για την εξέταση εκείνων που πάσχουν από τετραπληγία ως και παραπληγία είναι οι Υγειονο(Αντί για τη σελ. 212,351(α) Σελ. 212,351(β) Τεύχος Ζ104-Σελ. 15 Ταμείο Συντάξεων Μηχανικών και Εργοληπτών 23.Γ.δ.76-78 μικές Επιτροπές του Ι.Κ.Α., που προβλέπονται στην απόφαση αριθ. 7/οικ. 909/3.7.81 του Υπουργού Κοινωνικών Υπηρεσιών. 4.Η καταβολή του παραπάνω επιδόματος αρχίζει από την ημέρα που υποβλήθηκε η σχετική αίτηση από τον δικαιούχο και πάντως όχι προ της λήξεως της επιδοτήσεώς του λόγω ασθενείας. 5.Η καταβολή του επιδόματος αναστέλλεται εάν ο δικαιούχος νοσηλεύεται σε θεραπευτήριο με δαπάνη του Κλάδου Υγείας, Τεχνικών ή άλλου οργανισμού Κοινωνικής Ασφάλισης και για όσο χρόνο διαρκεί η νοσηλεία του, όχι όμως για χρονικό διάστημα μικρότερο από 30 ημέρες. Η Φ.9/701/11-31 Μαΐου 1983 (ΦΕΚ Β' 302) απόφ. Υπ. Κοιν. Ασφαλίσεων όρισε ότι, η καταβολή του άνω επιδόματος αναστέλλεται μόνο σε περίπτωση νοσηλείας σε Ιδρύματα ασυλιακής μορφής. 6.Στην περίπτωση, που ο δικαιούχος έχει υπαχθεί στην ασφάλιση περισσοτέρων του ενός Ασφαλιστικών Οργανισμών Κυρίας Ασφαλίσεως το επίδομα θα καταβάλλεται από τον Οργανισμό στην ασφάλιση που υπαγόταν κατά το χρόνο, που έγινε ανίκανος. Εάν όμως κατά το χρόνο που ο ενδιαφερόμενος έγινε ανίκανος, υπαγόταν στην ασφάλιση και άλλου Ασφαλιστικού Φορέα, στον οποίο συμπλήρωσε προϋποθέσεις για θεμελίωση αυτοτελούς δικαιώματος το επίδομα θα καταβάλλεται από τον Οργανισμό που θα προτιμήσει. 